Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: ság nem minõsíti a homoszexualitást erkölcsi szempontból. [21/1996. (IV. 17.) AB határozat. ABH 1996, 74., 85.].
Paragraph Index: 607

3. Különvéleményemet a következõkkel indokolom: A 14. életévét betöltött, de 18. életévét túl nem haladott sértett sérelmére 18 éven felüli, azonos nemû elkövetõ által véghezvitt — nem erõszakos — természet elleni fajtalanság a Btk. 199. §-ában meghatározott bûntettet valósítja meg, 2002/114. szám és három évig terjedõ szabadságvesztéssel büntetendõ. (Az alsó korhatár a 201. §-al egybevetve adja ki a 14. évet.) Ezzel szemben nem valósít meg bûncselekményt az a nagykorú (18. életévét betöltött) személy, aki egy 14. éven felüli kiskorúval közösül, vagy heteroszexuális fajtalanságot valósít meg, annak beleegyezésével. Ebben az esetben a szexuális kapcsolatban különnemûek vesznek részt. Az ún. „beleegyezési korhatár” és az ehhez kapcsolódó büntetendõség eltérõ volta a homoszexualitás, illetve a heteroszexualitás tényéhez fûzõdik. Azt kell tehát vizsgálni, hogy ez a nem szerinti megkülönböztetés sérti-e az Alkotmány 70/A. § (1) bekezdésében deklarált jogegyenlõséget, illetve diszkriminációs tilalmat. Az Alkotmány 70/A. § (1) bekezdése — amint azt az Alkotmánybíróság több határozatában kifejtette — nem mindenfajta különbségtételt tilt. Az alkotmányi tilalom elsõsorban az alkotmányos alapjogok tekintetében tett

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes